**ՄԱԿ-ի համալսարան (ՄԱՀ)** (ճապ.՝ 国際連合大学, Kokusai rengō daigaku, UNU), 1975 թվականին հիմնադրված գիտնականների միջազգային միություն, որը զբաղված է հետազոտություններով, քաղաքագիտական ուսումնասիրությամբ, ինստիտուցիոնալ և անհատական ներուժի զարգացման, ինչպես նաև տեղեկատվության տարածման աշխատանքներով։ Այն գտնվում է Սիբույայում (Տոկիո, Ճապոնիա)՝ ՄԱԿ-ի դիվանագիտական կարգավիճակով։ 2010 թվականից ՄԱՀ-ը լիազորված է ՄԱԿ-ի Գլխավոր ասամբլեայի կողմից։ Այն նաև կամուրջ է հանդիսանում ՄԱԿ-ի և միջազգային ակադեմիայի, քաղաքականության ստեղծման և մասնավոր հատվածի համայնքների միջև։

Կազմակերպություն և առաջնորդություն
----------------------------------

Համալսարանը ղեկավարում է ռեկտորը, որն ունի ՄԱԿ-ի գլխավոր քարտուղարի տեղակալի պաշտոնը։

Մինչև այսօր, ՄԱՀ-ն ունեցել է վեց ռեկտոր։
2013 թվականից մինչև այսօր համալսարանի ռեկտորը կանադացի Դեյվիդ Մ․ Մելոնեն է։

Միավորված ազգերի կազմակերպության համալսարանի ռեկտորների ցանկը․

| # | Ռեկտոր | Պաշտոնի սկիզբ | Պաշտոնի վերջ |
| --- | --- | --- | --- |
| 1 | Ջեյմս Մ․ Հեսթեր | Նոյեմբերի 11, 1974 | Ապրիլի 10, 1980 |
| 2 | Սոեջաթմոկո | Ապրիլի 10, 1980 | Մարտի 30, 1987 |
| 3 | Հեյթոր Գուրդուլինո դե Սոուսա | Մարտի 30, 1987 | Սեպտեմբերի 1, 1997 |
| 4 | Հանս Ջ․ Ա․ Վան Գինկել | Սեպտեմբերի 1 1997 | Սեպտեմբերի 1, 2007 |
| 5 | Քոնրադ Օսթերվալդեր | Սեպտեմբերի 1, 2007 | Փետրվարի 28, 2013 |
| 6 | Դեյվիդ Մ․ Մալոնե M. Malone | Մարտի 1, 2013 | մինչև հիմա |

ՄԱԿ-ի համալսարանն ունի 24 աշխատակցից կազմված Կառավարման խորհուրդ, որի անդամները նշանակվում են ՄԱԿ-ի Գլխավոր քարտուղարի և ՅՈՒՆԵՍԿՕ-ի գլխավոր տնօրենի որոշմամբ վեց տարի ժամկետով։ Համալսարանն ունի սեփական հրատարակչությունը՝ ՄԱՀ-ի հրատարակչությունը։

Պատմություն
-----------

Համալսարանը հիմնադրվել է 1973 թվականին, իսկ պաշտոնական գործունեությունը ծավալել է 1976 թվականից՝ ՄԱԿ-ի 7 Ճապոնիայի միջև մշտական համաձայնագրի ստորագրումից հետո։ Միավորված ազգերի կազմերպության համալսարանի ստեղծման գաղափարը ծագել է 1969 թվականին Գլխավոր քարտուղար Ու Տանի կողմից։

### ՄԱՀ-ի ինստիտուներ և փոխռեկտորներ

Տարիների ընթացքում ՄԱՀ-ի մի քանի ինստիտուտներ ստեղծվեցին` ՄԱԿ-ի հետազոտական նախաձեռնություններին աջակցելու համար։ Մասնավորապես, 2007 թվականին Բոննում (ՄԱՀ-ViE) փոխռեկտորատ հիմնադրվեց՝ Եվրոպայում ՄԱԿ-ի համալսարանի ներկայությունը ապահովելու համար։ Համալսարանը նպատակաուղղված է խթանել ՄԱԿ-ի՝ խաղաղությանը և առաջընթացին ուղղված նպատակների իրականացումը։ ՄԱՀ-ViE-ի նպատակն է օգնել այնպիսի համընդհանուր հրատապ խնդիրների լուծումներ գտնելուն, ինչպիսիք են մարդկության գոյատևումը, զարգացումն ու բարեկեցությունը։

### ՄԱՀ-ը որպես աստիճան տվող հաստատություն

2009 թվականի դեկտեմբերին ՄԱԿ-ի գլխավոր ասամբլեան փոփոխել է ՄԱԿ-ի Կանոնադրությունը, որպեսզի ՄԱՀ-ին հնարավորություն ընձեռվի «խրախուսել և տրամադրել մագիստրոսի և դոկտորական աստիճանները, դիպլոմները, վկայականները և այլ ակադեմիական խրախուսանքներ»։

2013 թվականին UNU-ISP-ը Ակադեմիկական աստիճանների և համալսարանական գնահատանների ազգային ինստիտուտում (Ճապոնիայի բարձրագույն ուսումնական ինստիտուտների հավատարմագրման գործակալությունն է) հայտարարել է իր հավատարմագրության հետամուտ լինելու մասին։ ՄԱՀ-IAS-ը պաշտոնապես հավատարմագրվել է 2015 թվականի ապրիլին՝ դարձնելով այն առաջին միջազգային կազմակերպությունը, որը ճանաչվել է NIAD-UE-ի կողմից։

Ֆինանս
------

Համալսարանը բացառապես ֆինանսավորվում է պետությունների, գործակալությունների, հիմնադրամների և անհատ դոնորների կողմից կամավոր վճարումներով։ Համալսարանը ՄԱԿ-ի բյուջեից չի ֆինանսավորվում և աշխատանքային ծախսերի համար անհրաժեշտ տարեկան եկամտի մեծ մասը ստանում է Նվիրատվության հիմնադրամից։ ՄԱՀ-ի բյուջեն 2008-2009 թվականներին կազմել է 101,8 միլիոն դոլար, իսկ անձնակազմը բաղկացած է 559 աշխատակցից, որոնք ներկայացնում են զարգացած և զարգացող երկրները։

Ծանոթագրություններ
------------------

1. ↑  «United Nations University, History and Background». Արխիվացված է օրիգինալից 2023 թ․ փետրվարի 8-ին. Վերցված է 2018 թ․ ապրիլի 1-ին.
2. 1 2 3  *«Հիմնարար Փաստեր»*. ՄԱԿ-ի հանրային վարչություն. 2013. էջ 89-90. «Միավորված ազգերի կազմակերպության համալսարան, ՄԱՀ»
3. ↑  «UNU Council». *unu.edu*.
4. ↑  «Director-General of UNESCO, Irina Bokova | United Nations Educational, Scientific and Cultural Organization». *www.unesco.org*. Վերցված է 2016 թ․ սեպտեմբերի 21-ին.
5. ↑  «UNTC». *un.org*.
6. ↑  United Nations General Assembly  Session 24  *Resolution*  *2573*. *International university*   **A/RES/2573(XXIV)**  13 December 1969.  Retrieved 2008-05-02.
7. ↑  «UNU Charter». *unu.edu*.
8. ↑  «Jobs | UNU Institute for Sustainability and Peace». Արխիվացված է օրիգինալից 2013 թ․ սեպտեմբերի 22-ին. Վերցված է 2013 թ․ սեպտեմբերի 14-ին.
9. ↑  «UNU-IAS Accredited by the National Institution for Academic Degrees and University Evaluation». *unu.edu* (ամերիկյան անգլերեն). 2015 թ․ մայիսի 1. Արխիվացված է օրիգինալից 2017 թ․ ապրիլի 3-ին. Վերցված է 2017 թ․ ապրիլի 3-ին.

Արտաքին հղումներ
----------------

* United Nations University Headquarters
* United Nations University Vice-Rectorate in Europe (UNU-ViE)
* United Nations University Office in Paris (UNU-OP) Արխիվացված 2014-10-10 Wayback Machine
* United Nations University Office in New York (UNU-ONY) Արխիվացված 2013-09-01 Wayback Machine

### Վիդեոհոլովակներ

* UNU YouTube channel
* UNU Vimeo channel

|  |  |
| --- | --- |
|  | Վիքիպահեստն ունի նյութեր, որոնք վերաբերում են «ՄԱԿ-ի համալսարան» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) · Ֆեյսբուք  · Թվիթթեր (անգլ.) · Թվիթթեր  · Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| 

|  Չափորոշչային վերահսկողություն |
| --- |
|  |
| BIBSYS: 90056886 · BNC: a10247233 · BNE: XX137753 · BNF: 11865783k · CiNii: DA00027914 · GND: 1047782-2 · ISNI: 0000000119311704 · LCCN: n78050731 · LNB: 000128756 · NDL: 00288311 · NKC: kn20010710051 · NLA: 35173468 · NLG: 9300 · NUKAT: n2002056479 · SUDOC: 02640415X · VIAF: 124422233 · WorldCat VIAF: 124422233 |

 |

 |